Thich Nhat Hanh skryf met groot wysheid oor die afbrekende krag van vrees. Die wat hom nog nie ken nie, hy is 'n Vietnamese Zen Boeddhis, digter, skrywer en aktivis vir vrede. Hy was eens genomineer vir die Nobelprys vir Vrede deur Martin Luther King Jr. En Hanh word naas die Dalai Lama as een van die mees invloedryke Boeddhistiese leiers in die Weste beskou.
In Fear neem Hanh die leser op 'n innerlike reis en help om insig te verkry in die oorsprong van waar vrees se oorsprong lê. Natuurlik put Hanh vanuit sy Zen filosofie en is sy werk gevul met Zen konsepte van "mindfulness" en die uiteindelike doel van menslike deernis. Maar dit pla nie regtig nie, want daar is geen agenda by hom om die leser oor te wen tot Zen nie. Om die waarheid te sê gaan die boek in essensie glad nie oor godsdiens in die algemeen of Boeddhisme in die besonder nie.
Ek beveel hierdie boek aan vir enigiemand wat worstel met angstigheid, woede en selfs depressie. Hierdie boek sal vir jou insig gee in die prosesse wat jou binne die maalkolke inneem. Maar belangrik, Hanh gee ook heelwat rigtingwysers vir hoe en wat om te doen om vrede en harmonie terug te kry in jou lewe.